ຈີນຕັດສິນໂທດ ປະຫານຊີວິດ ຊາວມຸສລິມວິເກີ ສາມຄົນ
Xinhua ລາຍ​ງານ​ວ່າ ສານ​ຂອງ​ຈີນ ​ໄດ້​ຕັດສິນ​ລົງ​ໂທດ ຜູ້​ຊາຍ​ຄົນ​ທີ່​ສີ່ ​ໃຫ້ຕິດ​ຄຸກ​ຕະຫລອດ​ຊີວິດ ​​ໃນວັນອັງຄານວານນີ້ ໃນຖານພະຍາຍາມຈີ້ເຮືອບິນ.
ສື່ມວນຊົນລັດຖະບານຈີນ ກ່າວວ່າ ຊາວມຸສລິມ ວີເກີ (Uighurs) ສາມຄົນ ໄດ້ຖືກຕັດສິນລົງໂທດປະຫານຊີວິດ ຫລັງຈາກທີ່ຖືກສານຕັດສິນວ່າ ມີຄວາມຜິດໃນຖານພະຍາ ຍາມທີ່ຈະຈີ້ເຮືອບິນ ເມື່ອຕົ້ນປີນີ້ ອົງການຂ່າວ Xinhua ຂອງທາງການຈີນລາຍງານວ່າ ສານຂອງຈີນ ໄດ້ຕັດສິນລົງໂທດ ຜູ້ຊາຍຄົນທີ່ສີ່ ໃຫ້ຕິດ ຄຸກຕະຫລອດຊີວິດ ໃນວັນອັງຄານວານນີ້ ໃນຖານພະຍາ ຍາມຈີ້ເຮືອບິນ ເມື່ອເດືອນມິຖຸນາ ຢູ່ໃນເຂດ Xinjiang ທີ່ວຸ້ນວາຍ ທາງພາກຕາເວັນຕົກສຽງເໜືອຂອງປະເທດ ຂ່າວ Xinhua ເວົ້າວ່າ ພວກຜູ້ຊາຍເຫລົ່ານັ້ນຖືກຂໍ້ຫາ ຈັດຕັ້ງ ນໍາພາ ແລະປະກອບສ່ວນໃນກຸ່ມກໍ່ການຮ້າຍ ແລະພະຍາ ຍາມວາງລະເບີດຢູ່ເທິງເຮືອບິນ ໃນເບື້ອງຕົ້ນ ບັນດາເຈົ້າໜ້າທີ່ກ່າວວ່າ ສະມາຊິກຫົກຄົນຂອງກຸ່ມ ຊາວຈີນ ວິເກີ ຊົນເຜົ່ານ້ອຍ ພະຍາຍາມຈີ້ເຮືອບິນລໍານຶ່ງ ທີ່ບິນຂື້ນຈາກເມືອງ Hotan ໃນແຂວງ Xinjiang ແຕ່ໄດ້ຖືກພວກຄົນໂດຍ ສານ ແລະລູກເຮືອ ເຂົ້າຈັບກຸມໄວ້ ສື່ຂອງລັດຖະບານກ່າວວ່າ ຜູ້ຊາຍສອງຄົນໄດ້ເສຍຊີວິດຍ້ອນບາດແຜ ທີ່ໄດ້ຮັບໃນລະຫວ່າງການຕໍ່ສູ້ກັນ ແຕ່ວ່າກຸ່ມສະໜັບສະໜຸນຊາວວີເກີ ໄດ້ໂຕ້ແຍ້ງ ຄໍາບອກເລົ່າຂອງລັດຖະບານ ກ່ຽວກັບການຕໍ່ສູ້ກັນນັ້ນ ເຂດ Xinjiang ເປັນບ່ອນທີ່ຊາວມຸສລິມ ວີເກີ ພາກັນອາໄສຢູ່ຢ່າງຫລວງຫລາຍ ແລະ ຫລາຍໆຄົນພາກັນຈົ່ມວ່າ ກ່ຽວກັບການກົດຂີ່ທາງດ້ານສາສະໜາ ແລະວັດທະນາທໍາ ໂດຍເຈົ້າໜ້າທີ່ຈີນ ການປະທະກັນ ມັກຈະມີຂື້ນເປັນປະຈໍາ ຢູ່ເຂດ Xinjiang ລະຫວ່າງ ຊາວວິເກີ ແລະເຈົ້າໜ້າທີ ຮັກສາຄວາມປອດໄພຈີນ ຈີນໄດ້ຖິ້ມໂທດໃສ່ ຊາວຈີນວິເກີ ທີ່ໄດ້ຮັບການຝຶກຫັດໃນປາກິສຖານ ວ່າເປັນຜູ້ກໍ່ ຄວາມບໍ່ສະຫງົບໃນເຂດດັ່ງກ່າວ